Ville Lyytikäinen siunattiin 50-vuotispäivänään - "Hän oli lämmin ihminen, joka välitti pelaajistaan tosi paljon"
04.02.2017 klo 17:15
Jalkapallovaikuttaja Ville Lyytikäinen siunattiin lauantaina Kallion kirkossa.
Hautajaispäivä osui Lyytikäisen 50-vuotispäiväksi.
Kirkkoon kokoontui suuri surijajoukko Lyytikäisen omaisia ja ystäviä.
Juha-Pekka Pantsu (vas.), Juho Lähde, Kalle Lyytikäinen, Harri Rindell (ei näkyvissä), Riku Riski ja Toni Koskela kantoivat arkun Kallion kirkosta. JOHN PALM&#233;N
Kynttilä paloi, kun Lyytikäinen syntyi 50 vuotta sitten, ja kynttilät paloivat lauantaina. Kallion kirkkoon oli saapunut iso joukko Lyytikäinen omaisia ja ystäviä. Jalkapalloväkeä oli paljon paikalla.
Arkun kantoivat kirkosta Juha-Pekka Pantsu, Kalle Lyytikäinen, Juho Lähde, Harri Rindell, Toni Koskela ja Riku Riski.
Juha-Pekka Pantsu tunsi Lyytikäisen hyvin.
- Ville oli äärimmäisyyksien mies. Hän itse kuvaili monesti olevansa liiankin rehellinen, mikä varmasti piti paikkansa. Hän sanoi joskus, että diplomaatin eikä poliitikon hommat eivät ole häntä vasten, Pantsu kertoi.
Välillä kaveritkin saivat osansa.
- Ne olivat lyhyitä välirikkoja, joidenkin kanssa pidempiä, mutta kyllä ne yleensä aina sovittiin. Kuitenkin Ville oli positiivinen ja halusi hyvää. Hänellä oli oma tapa esittää asiansa. Haluan, että Ville muistetaan positiivisena ihmisenä. Hän sai paljon asioita aikaan ja oli tekijä.
Lyytikäinen auttoi VPS:n Pyry Soiria eteenpäin uralla.
- Oikeastaan on hyviä hetkiä kaikki. Totta kai oli välillä vähän vaikeata. Ville oli oma persoona, ja siihen piti tottua. Meillä oli tosi hyvät välit, Soiri sanoi.
- Olen kiitollinen kaikesta, mitä hän antoi minulle.
Lyytikäisen aikainen poismeno oli iso menetys myös suomalaisella jalkapallolle.
- Tässä näkee, kuinka paljon ihmisiä täällä on paikalla, eikä täällä ole edes kaikki, Soiri kertoi Kallion kirkon pihalla.
- Niin kuin sisällä hyvin sanottiin, hän näkee kaikki ominaisuudet ja hyvät puolet ihmisissä. Iso menetys.
Moshtagh Yaghoubi kuvaa Lyytikäistä huolehtivaksi. Lyytikäinen paiski rajusti töitä esimerkiksi saadakseen Yaghoubin Latvian liigasta Rovaniemen Palloseuraan.
- Ville teki kaiken helpommaksi omille pelaajilleen, Yaghoubi sanoi.
Erimielisyyksiäkin riitti.
- Molemmat olemme aika samanlaisia persoonia. Välillä otettiin aina yhteen, mutta loppujen lopuksi oltiin hyviä ystäviä, Yaghoubi kertoi.
- Se oli enemmän ystävyyssuhde kuin agentin ja pelaajan suhde. Ville oli lämmin ihminen, joka välitti pelaajistaan tosi paljon.
Juttua korjattu klo 00.16. Arkunkantajaksi muutettu Juhani Ojalan sijasta Toni Koskela.
Pontus Salmi saatteli Ville Lyytikäisen viimeiselle matkalle. JOHN PALM&#233;N
Arkunkantajat ovat valmiina raskaaseen tehtäväänsä. JOHN PALM&#233;N
Auto vei Ville Lyytikäisen Kallion kirkon pihalta. JOHN PALM&#233;N
Bakun F1-romuralli keräsi uusia uhreja - Ferrarit treenivauhdissa selvästi muita vahvempia